Nafarroako Parlamentuko Mahaiak, 2018ko apirilaren 9an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Teresa Sáez Barrao andreak aurkeztutako galdera, jakiteko ea zertan den honako erabaki hau: Nafarroako Gobernua premiatzen da animalien babesari eta ongizateari buruzko egungo araudia berrikus eta egunera dezan.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko apirilaren 9an

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu talde parlamentarioari atxikitako foru parlamentari Teresa Sáez Barrao andreak, Legebiltzarreko Erregelamenduan xedatuarekin bat, galdera hau aurkezten du, hurrengo Osoko Bilkuran Nafarroako Gobernuko Landa Garapeneko, Ingurumeneko eta Toki Administrazioko kontseilariak ahoz erantzun dezan.

Nafarroako Parlamentuak honako hau dioen erabakia onetsi zuen 2017ko irailaren 14an egindako Osoko Bilkuran: Nafarroako Gobernua premiatzen da animalien babesari eta ongizateari buruzko egungo araudia berrikus eta egunera dezan. Zertan da erabaki hori?

Iruñean, 2018ko martxoaren 26an

Foru parlamentaria: Teresa Sáez Barrao